## 1. pielikums

## Līdzdarbības līgumam par nacionālās studējošo, absolventu un bez diploma eksmatrikulēto aptaujas koncepcijas izstrādi

## Līguma Nr. \_\_\_\_\_\_\_\_

**Izpildāmie uzdevumi, veicamie pasākumi un to rezultatīvie rādītāji**

| ***Nr.***  ***p.k.*** | ***Uzdevuma nosaukums*** | ***Veicamie pasākumi, to izpildes prasības un kārtība*** | ***Rezultatīvais rādītājs, uzdevuma izpildes kvalitātes novērtējuma kritēriji un izpildes termiņš*** | ***Nodevumi*** |
| --- | --- | --- | --- | --- |
| **1.** | **Pārskata par**  Latvijas augstākās izglītības iestādēs studējošo, absolventu un bez diploma eksmatrikulēto aptaujai  **(turpmāk – aptauja) līdzīga satura aptaujām citās valstīs izstrāde** | Veikt literatūras izpēti un identificēt līdzīga satura aptaujas, kas veiktas citās valstīs. Izvēlēties vismaz piecas valstis, kurās šādas aptaujas ir veiksmīgi īstenotas.  Detalizēti aprakstīt izmantotās metodoloģijas, identificējot to stiprās un vājās puses, piemērotību un kontekstu, kādā tās tikušas lietotas.  Salīdzināt ārvalstu aptauju rezultātus ar Latvijas izglītības sistēmas specifiku, lai noteiktu piemērotākās metodoloģijas vietējiem apstākļiem. | Izveidots pārskats par līdzīga satura aptaujām **vismaz piecās valstīs** un to metodoloģijām. Pārskatā iekļauta detalizēta metodoloģijas analīze un galveno rezultātu salīdzinājums. Termiņš – 2025. gada 31. augusts | Pārskats par līdzīga satura aptaujām citās valstīs. |
| 2. | **Aptaujas tēmu bloku izveide un aptaujas jautājumu izstrāde** | Identificēt un definēt galvenos pētījuma tēmu blokus, balstoties uz sākotnējo izpēti un ekspertu konsultācijām. Izveidot vismaz piecus būtiskus tēmu blokus.  Sadarbojoties ar ekspertu grupu, izstrādāt aptaujas jautājumus katram tēmu blokam. Nodrošināt, ka jautājumi ir skaidri, precīzi un viegli saprotami.  Veikt sākotnējo jautājumu pārbaudi, lai nodrošinātu to atbilstību un efektivitāti. Vajadzības gadījumā veikt korekcijas, pamatojoties uz ekspertu atgriezenisko saiti. | Izveidoti **vismaz pieci** pētījuma tēmu bloki. Aptaujas jautājumi izstrādāti un apstiprināti sadarbībā ar ekspertu grupu. Termiņš – 2025. gada 31. augusts | Pētījuma tēmu bloki un apstiprināti aptaujas jautājumi. |
| 3. | Aptaujas instrumentārija izstrāde | Izstrādāt aptaujas instrumentāriju, kas aptver visus izveidotos tēmu blokus un jautājumus. Iekļaut jautājumus, kas specifiski attiecas uz ārzemnieku, kas studē Latvijas augstākās izglītības iestādēs, pieredzi.  Sagatavot aptaujas instrumentārija versiju angļu valodā, lai nodrošinātu tā pieejamību ārzemniekiem, kas studē vai ir studējuši Latvijā.  Veikt sākotnējo testēšanu ar mazāku respondentgrupu, lai pārliecinātos par jautājumu skaidrību un atbilstību. Vajadzības gadījumā veikt korekcijas. | Izstrādāts aptaujas instrumentārijs un iekļauti specifiski jautājumi ārzemniekiem, kas studē Latvijā. Sagatavotas un pārbaudītas aptaujas versijas latviešu un angļu valodā. Termiņš – 2025. gada 31. augusts | Aptaujas instrumentārijs, kurā iekļauti jautājumi ārzemniekiem, kas studē vai ir studējuši Latvijā. Aptaujas versijas latviešu un angļu valodā. |
| 4. | Plāna par aptaujas nākotnes papildus tēmu blokiem (piemēram, saskarsme ar seksuālās uzmākšanās gadījumiem, studentu mobilitātes iespējas, iestādes mikroklimats) izstrāde | Izstrādāt detalizētu plānu nākotnes tematiskajām izvērtēšanām, iekļaujot specifiskās jomas, kuras nepieciešams izpētīt. Prioritizēt jomas, balstoties uz datu analīzi un izglītības nozares vajadzībām.  Identificēt un aprakstīt vēlamās izpētes metodes katrai prioritārajai jomai, nodrošinot metodoloģisko daudzveidību un pielāgojamību.  Konsultēties ar ekspertu grupu, lai pārskatītu un apstiprinātu izstrādāto plānu, nodrošinot tā atbilstību augstākās izglītības nozares prasībām. | Izstrādāts detalizēts plāns ar vismaz trim nākotnes tematiskajām izvērtēšanām. Noteiktas prioritārās jomas un apstiprinātas izpētes metodes. Termiņš – 2025. gada 31. augusts | Nākotnes tematisko izvērtējumu plāns. |
| 5. | Pilotaptaujas veikšana un aptaujas instrumentārija pilnveidošana | Veikt pilotaptauju, iekļaujot vismaz 100 dalībniekus, kas pārstāv dažādas studiju jomas un līmeņus. Nodrošināt reprezentatīvu datu vākšanu.  Analizēt pilotaptaujas rezultātus, identificējot trūkumus un uzlabojumu iespējas aptaujas instrumentārijā. Veikt datu statistisko analīzi, lai novērtētu jautājumu precizitāti un uzticamību.  Pamatojoties uz analīzes rezultātiem, veikt nepieciešamās korekcijas aptaujas instrumentārijā, nodrošinot tā uzlabojumus un pielāgojumus pirms aptaujas veikšanas. | Veikta pilotaptauja ar vismaz 100 dalībniekiem. Analizēti rezultāti un pilnveidots aptaujas instrumentārijs, balstoties uz iegūtajiem datiem. Termiņš – 2025. gada 31. augusts | Pilotaptaujas rezultātu analīze un uzlabots aptaujas instrumentārijs. |
| 6. | Apraksta par aptaujas ieviešanas formātu izstrāde | Izstrādāt detalizētu aprakstu par aptaujas ieviešanas formātu, iekļaujot visus soļus, kas nepieciešami aptaujas veikšanai, sākot no dalībnieku atlases līdz datu analīzei un ziņošanai.  Definēt nepieciešamos resursus, tai skaitā personālu, tehnoloģijas un finanšu līdzekļus, lai nodrošinātu aptaujas veiksmīgu īstenošanu.  Iekļaut kvalitātes kontroles mehānismus aprakstā, lai nodrošinātu datu uzticamību un precizitāti visos aptaujas posmos. | Izstrādāts detalizēts apraksts par aptaujas ieviešanas formātu. Aprakstā iekļauti visi nepieciešamie soļi (vismaz 10 soļi) un resursu apraksti aptaujas veikšanai. Termiņš – 2025. gada 31. augusts | Aptaujas ieviešanas formāta apraksts. |
| 7. | Aptaujas ieviešanas izmaksu aprēķina izstrāde | Izstrādāt detalizētu izmaksu aprēķinu aptaujas ieviešanai, iekļaujot visus nepieciešamos izdevumus. Izmaksu aprēķinā jāietver personāla, tehnoloģiju un administratīvie izdevumi.  Konsultēties ar finanšu ekspertiem, lai nodrošinātu izmaksu aprēķinu precizitāti un atbilstību valsts budžeta prasībām.  Izmaksu aprēķinu apstiprināt un saskaņot ar Izglītības un zinātnes ministriju, lai nodrošinātu tā atbilstību valsts budžeta prasībām un efektivitāti. | Izstrādāts detalizēts izmaksu aprēķins, iekļaujot visus izdevumus (iekļauti vismaz 3 galvenie izdevumu veidi – personāla atalgojums, tehniskais nodrošinājums, administratīvie izdevumi). Izmaksu aprēķins saskaņots ar Izglītības un zinātnes ministriju. Termiņš – 2025. gada 31. augusts | Aptaujas ieviešanas izmaksu aprēķins. |
| 8. | Izstrādāt aptaujas koncepcijas dokumentu | Apkopot visus šajā pielikumā iepriekš minētos uzdevumus vienotā aptaujas koncepcijā, iekļaujot detalizētu aptaujas ieviešanas plānu, aptaujas metodoloģiju un izpildes soļus.  Nodrošināt, ka koncepcija ir saskaņota ar visām iesaistītajām pusēm, tostarp ekspertu grupu un Izglītības un zinātnes ministriju, lai garantētu tās atbilstību un praktisko piemērojamību.  Koncepcijas dokumentā iekļaut arī rekomendācijas par turpmāko aptaujas veikšanas un uzraudzības procesu, nodrošinot ilgtermiņa ilgtspēju un efektivitāti. | Izveidota aptaujas koncepcija. Aptaujas koncepcija saskaņota ar Izglītības un zinātnes ministriju. Termiņš – 2025. gada 31. augusts | Aptaujas koncepcijas dokuments. |